Justin Ahomadégbé-Tomêtin
<s>Justin Ahomadégbé-Tomêtin (Abomey, 16. siječnja 1917. – Cotonou, 8. ožujka 2002.) bio je beninski političar, najaktivniji dok je država bila znana kao Republika Dahomej.</s><s>Ahomadégbé-Tomêtin je bio jedan od tri dominantna dahomejska političara, zajedno s Hubertom Magom i Sourou-Miganom Apithyjem, a tokom svoje karijere je služio kao premijer i predsjednik Dahomeja.</s>

<s>Rodio se 1917. godine u Abomeyju, bivšoj prijestolnici dahomejske monarhije.</s><s>Nakon školovanja u École William Ponty, odlazi u Dakar na studij stomatologije; u međuvremenu je kratko služio u francuskoj vojsci, a po završetku studija je otvorio ordinaciju u Porto-Novu.</s><s>U politici se aktivirao nakon Drugog svjetskog rata te se probijao u snažnoj regionalističkoj sceni zajedno s Magom i Apithyjem; Ahomadégbé-Tomêtin je dominirao jugozapadnim dijelom zemlje, dok su Maga i Apithy imali svoja uporišta na sjeveru, odnosno jugoistoku.</s><s>Njih su trojica činili tzv. "troglavu neman" dahomejske politike i dominirat će, uz manje prekide, nacionalnom politikom sve do Kérékouovog puča.</s>

<s>Od travnja 1959. do studenog 1960. godine bio je predsjednik Narodne skupštine, a nakon što je Republika Dahomej 1. kolovoza 1960. godine stekla nezavisnost, Ahomadégbé-Tomêtin se aktivno pokušavao domoći predsjedničke funkcije.</s><s>Njegovo otvoreno djelovanje protiv Mage kulminiralo je osudom za planiranje atentata 1961. godine.</s><s>Iako ga je Maga pomilovao već 1962. godine, Ahomadégbé-Tomêtin je po izlasku na slobodu bio prilično ograničen u svom djelovanju jer je Maga u međuvremenu prilično efektno ugušio opoziciju i ograničio slobodu medija.</s>

<s>Nakon što je pučist Christophe Soglo u siječnju 1964. godine odstupio s vlasti, Ahomadégbé-Tomêtin je postao premijer Dahomeja, dok je Sourou-Migan Apithy postao predsjednik.</s><s>Nakon što je Apithy 27. studenog 1965. godine odstupio s predsjedničke funkcije, Ahomadégbé-Tomêtin je do 29. studenog bio vršitelj dužnosti predsjednika, samo da bi toga dana odstupio s obje funkcije koje je držao.</s><s>Kada je Christophe Soglo 1965. godine ponovo preuzeo vlast u zemlji, Ahomadégbé-Tomêtin je izgubio svoj utjecaj u zemlji, koja je ušla u period česte vojne vlasti.</s>

<s>Svoj povratak u politiku imao je 1970. godine, kada je zajedno s Magom i Apithyjem postao dio vladajućeg Predsjedničkog vijeća u Dahomeju, koje je proizašlo iz neuspjelih predsjedničkim izborima, na kojima je sporno pobijedio Ahomadégbé-Tomêtin.</s><s>Predsjedničko vijeće figuriralo je po dvogodišnjem rotirajućem modelu, prema kojemu je Maga vodio državu od 1970. do 1972. godine, dok je Ahomadégbé-Tomêtin 7. svibnja 1972. godine postao predsjednik.</s><s>Međutim, njegova vlast u Dahomeju nije dugo trajala, s obzirom da ga je u listopadu iste godine u puču svrgnuo Mathieu Kérékou, koji je preuzeo vlast u zemlji i kasnije uveo socijalizam.</s><s>Ahomadégbé-Tomêtin je, zajedno s ostalim članovima vijeća, zatvoren; pušteni su 1981. godine.</s>

<s>Neaktivan do formiranja demokratskog Benina, Ahomadégbé-Tomêtin je 1991. godine postao parlamentarni zastupnik, ostajući na toj funkciji do 1995. godine.</s><s>Stranku je vodio sve do svoje smrti u Cotonouu 2002. godine; Ahomadégbé-Tomêtin je u trenutku svoje smrti bio posljednji živući član dahomejskog trijumvirata.</s>

<s>Literatura</s>

<s>.
 .
 .
 .
 .
 .
.
 .
 .
 .
 .
 .</s>

<s>Beninski političari
Premijeri Benina
Predsjednici Benina</s>

